AlexejDobrolubov/national_council_slovak_2010 huggingface dataset:
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Kolega Mikloško, ja vždy veľmi veľmi rád počúvam vaše vystúpenia pretože vždy sú k veci, vždy sú proste odôvodnené a úplne teda správne. Aspoň teda z toho môjho pohľadu. Jednoznačne aj teraz, absolútny súhlas s tým, že či 8. máj alebo 17. november sú dva veľmi veľmi dôležité sviatky. Ja si dokonca myslím, že aj takéto hranie sa, že zrušiť ho na rok je nezmyselné ako teda deň pracovného pokoja. Čiže myslím si, že aj tu vláda mohla ísť do režimu nejakého zdravého rozumu, že teda máme sviatkov viac ako je priemer EÚ. O.K. Tak povedzme tie dva sviatky mohli, mali byť zrušené natrvalo a nejsť do takýchto experimentov, že zrazu teda štyri, z toho dva len na jeden rok. A teraz budúci rok budeme čo počúvať, že už vláda zase robí v prospech ľudí lebo už to nie je sviatok. Ono tá debata je o ekonomike a ekonomike vždy svedčia zmysluplné a akože trvalo udržateľné riešenia. Čiže ten, podpora ekonomiky, že keď ten sviatok nebude sviatok len jeden rok, je minimálna a vo finále nemá žiadny nejaký veľký význam lebo na základe toho sa nič nedá už nastavovať keďže na budúci rok to už bude sviatok. Ak zasa teda nebude konsolidácia 4. Čiže aj na týchto sviatkoch je len vidieť ako celé je to nekoncepčné. A ešte aj to, že vlastne čakáme ešte predloženie vládneho pozmeňováka alebo koaličného pozmeňováka, kde teda 6. január asi teda zostane sviatkom a zrušia 15. september alebo proste niečo ďalšie. Takže aj to len ukáže, že aké vlastne ešte aj v takých veciach, kde sa to jasne dalo povedať. Dva sviatky, dobre vybavené, sa handluje a rieši sa to a vôbec tam uniká tá podstata, to, že tie dni sú skutočné zásadné (Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem za slovo pán predseda. No Slovensko má dva také základné protipóly ako si ich spomenula. Jeden je ten negatívny, že máme 300 tis. ľudí dlhodobo žijúcich, pracujúcich v zahraničí a ďalší mladí odchádzajú a tým pozitívnym protipólom, tou šancou pre budúcnosť Slovenska by bolo, keby sa vedeli vrátiť, keby tí existujúci ľudia, čo sú vonku prišli so svojim ľudským kapitálom, skúsenosťami ale aj finančným kapitálom, deťmi naspäť a teda prestali nám odchádzať mladí. No a ten rozdiel je v tom, ako vlády riadia Slovensko. No a ako ho teda riadi tá aktuálna. Veľmi dobre si to povedala. Ja to viac-menej len zopakujem. No korporátna daň pre tých malých je 21, ale pre tých veľkých je 24 %, čo je inak že najvyššia sadzba zo všetkých postkomunistických krajín. Nič našu ekonomiku neoprávňuje, aby sme mali takto najvyššiu daň, to je jedna vec. Čo sa týka daňovo-odvodového zaťaženia práce, máme ho, asi je zhoda, že je veľmi vysoké a že je to jeden zo základných problémov. Ako ho rieši vláda. No zvýšila odvody, takže zdravotné zvyšuje odvodové zaťaženie práce. Zvýšila daň, resp. vyrobila nové sadzby 30 a 35 %, čím zvýšila aj daňové zaťaženie práce, takže problém vyriešila jeho zväčšením. Zas to nemôže znamenať nič iné, než že nám odídu ľudia, nieže by sa vrátili, presne ako si povedala. No a tie sadzby 30 a 35 %, to sú presne tie mozgy Slovenska, to sú presne tí najcennejší, najhodnotnejší, najšikovnejší, najvzdelanejší ľudia, ktorí práve robia tie inovácie. Vyháňa ich táto vláda. Nieže žeby aspoň robila niečo, aby sa nejakí ľudia vrátili. Vyháňa aj týchto ľudí zo zahraničia, aj tí, čo sú ešte tu im hovorí, choďte preč, lebo tu sa nedá žiť, podnikať, pracovať. Ďakujem.
15. schôdza NR SR - 11.deň - B. popoludní
Dátum: 2024-06-27
Poslanec: Žiga, Peter (SMER - SD)
Druh vystúpenia: Vystúpenie v rozprave

103. Konštatujem, že Národná rada Slovenskej republiky v tajnom hlasovaní zvolila poslanca Tibora Gašpara za podpredsedu Národnej rady Slovenskej republiky. Vážený pán podpredseda Národnej rady, blahoželám vám a prosím, aby ste zaujali miesto, ktoré je pre vás v rokovacej sále určené. Teraz vyhlasujem desaťminútovú prestávku na nastavenie technického zariadenia. A budeme potom pokračovať v prerušenom rokovaní... v prerušenom rokovaní.
15. schôdza NR SR - 8.deň - A. dopoludnia
Dátum: 2024-06-21
Poslanec: Žiga, Peter (SMER - SD)
Druh vystúpenia: Vystúpenie v rozprave

123. Otváram všeobecnú rozpravu. Do rozpravy som nedostal žiadnu písomnú prihlášku. Otváram možnosť prihlásiť sa do rozpravy ústne. Do rozpravy sa zatiaľ prihlásila navrhovateľka. Nezachytil som, pani spravodajkyňa, či ste sa hlásili do rozpravy aj vy. Nie, dobre, zatiaľ máme len pani navrhovateľku. Ešte niekto? Končím možnosť prihlásiť sa do rozpravy ústne. Nech sa páči, pani navrhovateľka, máte možnosť.
15. schôdza NR SR - 7.deň - A. dopoludnia
Dátum: 2024-06-20
Poslanec: Žiga, Peter (SMER - SD)
Druh vystúpenia: Vystúpenie v rozprave

73. Budeme, vážené panie poslankyne, vážení páni poslanci, budeme pokračovať v rokovaní v druhom čítaní o vládnom návrhu zákona o Slovenskej televízii a rozhlase a o zmene niektorých zákonov. Vládny návrh zákona je uverejnený ako tlač 278. Spoločná správa výborov má tlač 278a. Pani ministerku máme v sále. Pozerám sa, pána spravodaj... a máme pána spravodajcu, pán poslanec Mažgút je spravodajca. V rámci rozpravy ešte s reakciou, teda s faktickou poznámkou pán poslanec Šipoš. (Reakcia z pléna.) A Vy ste nedokončili, aha, pardon. Dobre. Takže pokračovať v rámci rozpravy bude vystúpením pán poslanec Pročko. Nech sa páči. (Ruch v sále.) (Pokračovanie rokovania v druhom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
15. schôdza NR SR - 4.deň - A. dopoludnia
Dátum: 2024-06-14
Poslanec: Žiga, Peter (SMER - SD)
Druh vystúpenia: Vystúpenie v rozprave

78. Prerušujem rokovanie o tomto bode programu. Nasleduje prvé čítanie o návrhu poslancov Anny Záborskej a Richarda Vašečku na vydanie zákona, ktorým sa mení a dopĺňa zákon č. 131 o pohrebníctve v znení neskorších predpisov a o zmene a doplnení niektorých zákonov. Návrh zákona má parlamentnú tlač 46, návrh na jeho pridelenie na prerokovanie výborov je v rozhodnutí č. 52. Pán poslanec Vašečka, vy budete uvádzať zákon? Spravodajca by mal byť pán František Majerský, toho tu nevidím, máte náhradu za tohto spravodajcu? (Reakcia z pléna.) Tak vám budem, keďže tu nie je prítomný spravodajca, tento bod odkladáme na koniec schôdze. Ďakujem aj ja. Nasledujúcim bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 595 o dani z príjmov v znení neskorších predpisov a ktorým sa dopĺňa zákon č. 461/2003 o sociálnom poistení. Návrh zákona má tlač 73, návrh na jeho pridelenie na prerokovanie výborov je v rozhodnutí č. 66, predkladateľom by mal byť poslanec Matovič, nie je v sále, kolegovia, ktorí ste v skupine poslancov, chcete predložiť? Materiál prepadá. Predpokladám, že aj ďalšie, čítanie o zákone č. 18/1996 o cenách, ktorý mal uviesť pán poslanec Jakab, nie je prítomný, prepadá. Ďalším zákonom by mal byť školský ombudsman, návrh má parlamentnú tlač 162, tiež nie, pani poslankyňa Škopová tu nie je. Ďalším by mal byť zákon 311/2001 Zákonník práce, pán poslanec Matovič nie je v sále, prepadá. Máme tu potom ústavný zákon, dobre. Zlúčená rozprava, áno. Pristúpime k rokovaniu o bodoch 77 a 78 programu, ku ktorým bude zlúčená rozprava. Je to prvé čítanie o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je pod tlačou 175, návrh na jeho pridelenie na prerokovanie výborom je v rozhodnutí č. 172. Druhým bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 301/2005 Trestný poriadok v znení neskorších predpisov. Tento návrh zákona má tlač 176, návrh na jeho pridelenie na prerokovanie výborom je v rozhodnutí č. 173. Dávam slovo poslankyni Veronike Remišovej, aby za skupinu poslancov obidva návrhy zákonov uviedla. Nech sa páči, pani poslankyňa. (Rokovanie v prvom čítaní v zlúčenej rozprave o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 175, a o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 176.)
12. schôdza NR SR - 17.deň - B. popoludní
Dátum: 2024-05-22
Poslanec: Žiga, Peter (SMER - SD)
Druh vystúpenia: Vystúpenie v rozprave

93. Ďakujem pekne. Konštatujem, že Národná rada zvolila Alexandra Riabova za člena Správnej rady Tlačovej agentúry Slovenskej republiky v oblasti ekonómie na funkčné obdobie päť rokov, ktoré začína plynúť od 22. mája 2024 . Ďalej prosím o oznámenie výsledkov hlasovania o návrhu na voľbu členov Správnej rady Tlačovej agentúry Slovenskej republiky v oblasti žurnalistiky.
12. schôdza NR SR - 10.deň - B. popoludní
Dátum: 2024-05-02
Poslanec: Žiga, Peter (SMER - SD)
Druh vystúpenia: Vystúpenie v rozprave

111. Je všeobecný súhlas? (Súhlasná reakcia pléna.) Ďakujem pekne. Podávam procedurálny návrh, aby sme zajtra, teda v piatok rokovali do 15. hodiny s tým, že platí ten úzus, ktorý sme mali, že sa zajtra rokuje bez hlasovania. Je všeobecný súhlas? (Súhlasná reakcia pléna.) Ďakujem pekne. Ďalej podávam procedurálny návrh, aby sme druhé čítanie o vládnom návrhu novely zákona o poskytovateľoch zdravotnej starostlivosti, tlač 275, o ktorom rokujeme v skrátenom legislatívnom konaní, prerokovali v utorok 7. mája o 14. hodine a následne by sme prerokovali ďalšie dva návrhy zákonov z dielne ministerstva zdravotníctva. Sú to body 25 a 26, tlače 123 a 219. Je všeobecný súhlas, prosím? (Súhlasná reakcia pléna.) Ďakujem pekne. Keďže nemáme už o čom hlasovať, pretože sme všetky hlasovania vyčerpali a mali sme v zásade hlasovať len o tom bode, ktorý pán poslanec v mene troch poslaneckých klubov požiadal o presunutie, budeme pokračovať po krátkej prestávke v rokovaní v rámci bodov, ktoré nasledujú. Ďakujem pekne. (Ruch v sále.) Najbližšie, najbližšie hlasovanie je v utorok o 11.00 h. Päťminútová prestávka. (Prestávka.)
12. schôdza NR SR - 10. deň - A. dopoludnia
Dátum: 2024-05-02
Poslanec: Žiga, Peter (SMER - SD)
Druh vystúpenia: Vystúpenie v rozprave

86. Ďakujem pekne. Konštatujem, že Národná rada odvolala Andreja Majerníka a Jána Mazáka z funkcie členov Súdnej rady. Vyhlasujem obedňajšiu prestávku. Budeme pokračovať o 14. hodine hodinou otázok. Ďakujem pekne. (Prerušenie rokovania o 12.03 hodine.) (Pokračovanie rokovania o 14.00 hodine
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Kolega Julo Jakab, odrazím sa od tvojich slov, plytvajú, rozhadzujú a kradnú. Absolútny súhlas ............. technické ticho.......... Žiga Peter, podpredseda NR SR Skúste zapnúť pána poslanca Viskupiča ešte raz. Viskupič, Marián, poslanec NR SR Tak idem ešte raz, no čiže odrazím sa od slov plytvajú, rozhadzujú a kradnú. V tomto absolútny súhlas. Len minulý týždeň kúpila vozidlá za 5 miliónov eur. Hlavne, že teda minister píše, že obedy, obstarávanie vozidiel. Súhlasím aj s tvojou kritikou, že vláda nemá víziu. Opatrenia len berú občanom, firmám, živnostníkom. Ok, len neviem súhlasiť s tým, že porovnávaš, že v minulom období všetci ministri financií robili dobre. Súhlasím, že robili to relatívne lepšie, ako aktuálny minister, ale nerobili to dobre. Nerobili to dobre. No a tam hovoríš, že teda 13. dôchodok by si zvyšoval, ľuďom by si rozdával a rozdával by si aj naďalej. No ale tam hovoríš, že zavádzal by si aj nove dane, čiže nevyhnutne aj ty vnímaš, že musíš aj brať. Len teda takto to fungovať nevie. Nefungovalo to tak za Igora Matoviča, nefunguje to teraz za ministra Kamenického a nebude to tak fungovať ani v budúcnosti. Nemôžu si ministri sa porovnávať, že kto si za aký úrok dokáže požičať, alebo kto teda aké dane zvyšuje. Proste podľa tohto sa nedá merať úspešnosť, nedá sa žiť na úkor našich detí a vnúčat a dobre až vtedy, keď tu nejaký minister, keď sa bude nejaký minister môcť pochváliť, že nemusel som si požičať. K tomu by sme mali smerovať. Dik.
39. schôdza NR SR - 6.deň - B. popoludní
Dátum: 2025-09-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne. Len veľmi rýchlo doplním kolegu. Dnes vláda schválila, keďže už tých peňazí na tom Expe bolo toľko, že fakt nevedeli, čo s nimi, tak 4 milióny, ktoré sa na tom ušetrili, nieže by sa stali teda konsolidačnými a znížili by tohtoročný deficit, dnes vláda okamžite tie 4 milióny rozdelila medzi Slovakia Travel a nejaké ďalšie projekty Huliaka a okamžite im našla ďalšie využitie. V stave, keď máme 5,2-percentný deficit. Takže presný opak konsolidácie. Len toľko. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne. Poviem ešte pár príkladov. Vôbec som nespomenul to, že ide sa udiať fakt genocída živnostníkov, špeciálne malých. To vláda sa proste fakt rozhodla, že ich zruší, lebo asi nechce ľudí, ktorí sú schopní a ochotní si popri práci, štúdiu, dôchodku zarábať a byť nezávislejšími, napríklad aj od tejto vlády. To je úplne absurdné. Nespomenul som napríklad, že sa ide dávať daň za ťaženie týchto štrkopieskov a obhajuje sa to tým, že veď je to aj v iných krajinách. No veď áno, sú asi dve krajiny v Únii, ktoré takúto daň majú, tak sme sa inšpirovali, tak budeme tretia. Ešte aj napísali, že teda zobrali priemer sadzieb zo Švédska a Veľkej Británie pre, prevážili cez paritu kúpnej sily a tak vytvorili, vytvorili tú sumu teda, ktorá bude uplatňovaná u nás. No tak ja sa pýtam, že keď sa vláda vie pozrieť po celej Európskej únii a nájsť všade nejakú daň a tú aplikovať na Slovensko, prečo sa teda už nepozrie napríklad do toho spriateleného Maďarska a nevytiahne odtiaľ daň z príjmu právnických osôb, ktoré je 9 %, hej? Že ono by sa dalo inšpirovať nielen tam, kde sú nejaké dane a sú vysoké, ale dalo by sa inšpirovať aj tam, kde sú dane nižšie a vyberať takéto, takéto perličky. Ďakujem pekne za pozornosť.
39. schôdza NR SR - 6.deň - A. dopoludnia
Dátum: 2025-09-17
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem za slovo. No myslím si, že toto asi bolo záverečné vystúpenie pána ministra v skrátenom legislatívnom konaní a nasledovať bude asi ukončenie diskusie, keď tak pozerám kolegov z koalície, koľko ich tu je. No ako to zhodnotiť? No myslím si, že minister povedal, všetci sú zlí, len on je lietadlo . No ale najväčšie hrdinstvo ministra financií je byť si schopný požičať, hej, kopu miliárd so štvorpercentným úrokom a tešiť sa, že to ešte stále ide. Ale poďme ku konsolidácii. Pán minister, konsolidáciu ste utajili aj pred vlastnými kolegami, hej? Nestretli ste sa zavčasu s odborármi, nestretli ste sa so zamestnávateľmi, nepočúvali ste zástupcov jednotlivých sektorov, ktorí vám hovorili. Klamali ste občanov alebo klamete občanov. Hovorili ste, že sa nebude dépeháčka zvyšovať. Chválite sa, že nemáte žiadnych poradcov. Základný problém Slovenska, ktorým je vysoké daňovo-odvodové zaťaženie, riešite aj v tejto konsolidácii tým, že zvyšujete daňovo-odvodové zaťaženie. V predloženom materiáli nie je jediný náznak reformy alebo aspoň opatrenia, ktoré by podporilo ekonomickú aktivitu. A jednoducho fakt sa čudujete, že sa vám to tu celé rozpadá? Pán minister, ste zrelý na to, aby ste odišli z funkcie. Fakt ste zrelý na odchod z funkcie. Ale kým tu ešte ste, tak sa, prosím, aj vo vašich vystúpeniach, aj vo vašej práci prestaňte venovať politike a začnite sa znovu venovať verejným financiám. Možno by bolo fajn, keby ste už konečne ukázali, ako chcete konsolidovať, ako chcete šetriť na výdavkoch štátu. Možno by bolo dobré potvrdiť, že výdavky budúceho rozpočtu, budúcoročného rozpočtu, nebudú vyššie ako tohto. Toto všetko by ste mali robiť a nie tu rozprávať toto, čo tu rozprávate. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo. Karol, ďakujem pekne za tvoje vystúpenie. Dotkol si sa aj tých energodotácií, energopomoci. Ja chcem poukázať trošku na jednu vec, že vláda teda chce rozdať energopomoc vo výške 400 miliónov, okej. Zároveň chce okolo 385 miliónov vybrať na vyššej sadzbe zdravotného odvodu. Energopomoc chce poskytnúť 90-im percentám domácností, teda takmer všetkým, hej. Zdravotný odvod idú zvýšiť všetkým zamestnancom, aj SZČO, takže vlastne takmer všetkým. No a ja teraz hovorí, že správne by bolo asi, že nezvyšovať zdravotné odvody a neposkytovať energododácie. No bola by aj konsolidácia, ľudia by na tom boli plus mínus rovnako, systém by bol jednoduchší, hej, lebo vy sa vlastne dvakrát nemuselo niečo meniť, trhovejší, bolo by treba menej úradníkov špeciálne na tú energopomoc, no a znížilo by to aj kopu byrokracie aj možnú korupciu. No a ešte navyše ja som presvedčený, že chudobný človek by bol na tom lepšie, lebo ten skutočne chudobný človek kúri drevom či uhlím a teda pokiaľ ja viem, tak na to mu nikto žiadnu energododáciu nedá. Ale však do práce samozrejme chodí, takže zvýšené zdravotné odvody zaplatí. No a toto je ten slávny socialistický prístup, hej. Len teda, bohužiaľ, len v tej sebaprezentácii, že niekomu dajú. Ale treba povedať, že príbeh vždy začína, že sa niekomu zoberie a vždy sa samozrejme niečo stratí, niečo sa minie na prevádzke, administratíve. Teda realita je, že sa vždy zobere ľuďom viac ako sa im rozdá. Takže, ak by sa takéto dve opatrenia vyklírovali, vlastne by bola tá konsolidácia aspoň o niečo lepšia a reálne by sa pomohlo. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. No, ja začnem skutočne od slov kolegyni Veroniky Remišovej k tým platom a paušálnym náhradám. Ako predstavme si skutočne to, že je aktuálne platný zákon rozpočtovej zodpovednosti, ktorý hovorí, že za danej situácie sa nemôžu zvyšovať platy členov vlády. No, tak to premiér obíde úplne na hulváta, zvýšením paušálnych náhrad. Tak vlastne platy zdvojnásobí, hej. Zároveň potom sa ide tu hrať na to, že treba obmedziť platy hlavne prezidentovi, alebo niekomu. No tak sa zvýšia dane, urobí sa 30, 35-percentná sadzba. Tak na to, aby sa prezidentovi znížil plat, tak sa zoberú do rukojemníctva všetci ostatní, dobre zarábajúci občania, občania Slovenska. To je presne tá, tá v dobrom, elita, ktorá spôsobuje to, že Slovensko vie fungovať. Manažéri, lekári, vedci. No zároveň potom, keďže sa iba polovica platu ústavných činiteľov zdaňuje, tak sa spraví ďalší riadok v zákone pre konkrétne 271ústavných činiteľov, aby sa im pridala nejaká teda dodatočná daň na tú ich polovicu platu, keďže na tie slávne paušálne náhrady sú aj dane a odvody krátke. Proste toto je, toto je to absurdné, že proste milión takýchto rôznych vecí namiesto toho, aby jednoducho platy ministri, ja im ich nezávidím. Ja chcem dobre zaplatených ministrov a dobre pracujúcich, ale nech ich celý plat je zdanený, zodvodnený, aby videli, čo vlastne ordinujú všetkým ostatným, hej. Aby videli aké platy, aké dane, aké odvody platia všetci ostatný a nie, aby sa to ich týkalo, len pol platu, a potom proste tam bola nejaká ďalšia klauzula, ktorá im tú polovicu ešte dodatočne zdaní. A vôbec by to chcelo rovnú daň, aby to bolo celé férové a....
39. schôdza NR SR - 5.deň - B. popoludní
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Kolega Ondro Dostál ďakujem ti za výborné vystúpenie. Mrzí ma však to, že ho videlo alebo počulo minimum koaličných poslancov. No absolútne súhlasím. Nie je normálne, nie je možné, aby konsolidácia číslo 3 fakt prišla v skrátenom legislatívnom konaní, veď skutočne je každému jasné podľa mňa aj tomu ekonómovi, kto sa na začiatku tohto roka v januári vrátil z dlhodobého pobytu na Marse, že verejné financie sú v zlom stave, a že bude treba tretie kolo konsolidácie. Dalo sa to všimnúť napríklad aj z toho, ako sa vyvíjajú úroky nášho dlhu hej, že aj dnes sme si požičali za, za štvorpercentný úrok, štvorpercentný úrok hej. To sám minister hovoril, že čo aké sú to už drakonické úroky na hypotékach. Dnes to platí sám štát. Prečo asi hej. No ale zároveň už nech akokoľvek, ale prišla sem konsolidácia, ku ktorej sa dá povedať jediné, že to čo hovoril Albert Einstein, že ľudia robia to isté a čakajú iný výsledok hej. Ja neviem, čo od tejto konsolidácie skutočne čaká minister. Proste konsolidácia neprináša jediné zmysluplné opatrenie. No možno jedno čo tam zostalo, je, že konečne pochopil aj minister, že tie trináste dôchodky treba obmedziť, lebo na ne fakt nemáme. Ale nie je tam nič, čo by sa dalo nazvať aspoň náznakom reformy. Nie je tam nič, čo by nejak zlepšovalo podmienky, podporovalo ekonomický rast, znižovalo byrokraciu alebo aspoň nejaké prach obyčajné zjednodušenie niečoho. Proste nič tam nie je a toto je podľa mňa to najsmutnejšie zistenie teda, že tá absolútna odborná vyprázdnenosť a absencia akýchkoľvek skutočných konsolidačných riešení a z toho bohužiaľ plynúci pokračujúci úpadok Slovenska pod vedením aktuálnej koalície ... (Prerušenie vystúpenia časomerom.)
39. schôdza NR SR - 5.deň - B. popoludní
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Tiež si vážim, že pán minister vystúpi takto v rozprave. Bol by som radšej, keby prišiel s nejakým riešením a nie s rôznymi obvineniami, ale nevadí. Dobre, pán minister takto, dôchodky. Realita je tá, že vygenerujeme ich, alebo ekonomika vygeneruje ich na 11, platíme ich 13. Ku cti vám slúži, že ste to pochopili už aj vy. Veľa o tom nehovoríte, ale už ste vlastne z 13. dôchodku urobili dávku, pretože ste to zastropovali. Budúci rok to ušetrí 30 - 35 miliónov. Už ten ďalší rok už skoro 100 miliónov. Takže už aj vy ste pochopili, že na to nemáme. To hovorím, slúži ku cti. No zároveň ale tá cesta je tá, že podporiť ekonomickú aktivitu. Pán minister, skúste ešte vystúpiť, aké opatrenie z konsolidačného balíčka podporí ekonomiku, spôsobí, že bude väčšia ekonomická aktivita, alebo čokoľvek, čo by podporilo konkurencie schopnosť. Ja tam nič nevidím, možno som niečo prehliadol. No a ešte stihnem. Dnes skončila aukcia, 500 miliónov si Slovensko požiadalo, časť z toho myslím, že okolo 100 miliónov bolo za úrok 4,01 %. Štyri percentá, s takýmto úrokom si požičiavame. To inak pri len tohtoročných nových úveroch, asi 10 miliárd ich treba zobrať. To je 400 miliónov, len za tieto nové, polovica 13. dôchodku. A keď zoberieme celú dlhovú službu, tá je cez 2 miliardy, to je že 13. a 14. dôchodok, hej. Toto je, toto je tá smutná realita vlastne, to čo tu žijeme. Len teda ja to ešte raz poviem, že pán minister, treba prísť s opatreniami, ktoré podporia ekonomickú aktivitu. Aspoň na tom sa asi zhodneme, že z tých problémov sa dá vyrásť práve ekonomikou. Len nesmiete prísť s opatreniami, ktoré ju udusia, zabijú a znechutia ľudí podnikať. Ďakujem za slovo.